b'\n_START_ARTICLE_\nJonas Edmundas Kvedaravi\xc4\x8dius\n_START_PARAGRAPH_\nJonas Edmundas Kvedaravi\xc4\x8dius (g. 1943 m. kovo 20 d. Ke\xc5\xbeeliuose, Nemun\xc4\x97lio-Radvili\xc5\xa1kio vals\xc4\x8dius) \xe2\x80\x93 Lietuvos in\xc5\xbeinierius, ekonomistas, vadybos specialistas, habilituotas socialini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1966 m. baig\xc4\x97 Kauno politechnikos instituto Ma\xc5\xa1in\xc5\xb3 gamybos fakultet\xc4\x85. 2002 m. habilituotas socialini\xc5\xb3 moksl\xc5\xb3 daktaras._NEWLINE_1967\xe2\x80\x931970 m. Kauno stakli\xc5\xb3 gamyklos konstruktorius, 1970\xe2\x80\x931973 m. Kauno energoremonto \xc4\xafmon\xc4\x97s in\xc5\xbeinierius. 1973\xe2\x80\x931993 m. Kauno politechnikos instituto d\xc4\x97stytojas, nuo 1993 m. Vytauto Did\xc5\xbeiojo universiteto d\xc4\x97stytojas, nuo 2002 m. Vadybos katedros ved\xc4\x97jas, nuo 2002 m. profesorius. Nuo 2000 m. d\xc4\x97sto ir ISM Vadybos ir ekonomikos universitete (iki 2005 m. Tarptautin\xc4\x97 auk\xc5\xa1toji vadybos mokykla) Kaune bei Baltijos vadybos institute (BMI) Vilniuje. Nuo 1993 m. konsultacij\xc5\xb3 bendrov\xc4\x97s \xe2\x80\x9eAbi\xc5\xa1ala ir partneriai\xe2\x80\x9c valdymo klausim\xc5\xb3 vyr. konsultantas.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 pagrindin\xc4\x97s sritys: organizacij\xc5\xb3 valdymas ir pl\xc4\x97tra, strateginis planavimas, vadybos pl\xc4\x97tojimas taikant sistemin\xc4\x97s minties veiklos metodologij\xc4\x85.'